-Կարծեմ մի անգամ էլ եմ ասել՝ մեր բանակի որակը, մակարդակը, պատրաստվածությունը մեր ոսոխն է գնահատում, որ իրեն զուսպ է պահում, չի փորձում ոտնձգություն կազմակերպել մեր սահմանների նկատմամբ: Մի անգամ 2016-ի ապրիլին շշկռեցին, փորձեցին, տեսան, որ էլի հայերն իրենց չոքացնում են: Ինչպես մենք 1989-94-ին էինք դաս տվել թուրք ազերիներին, երբ նրանք ստիպված ծնկաչոք հրադադար մուրացին, այնպես էլ 2016-ի ապրիլյանի օրերին մեր զորեղ տղաները պատժեցին թուրքին: Մեր բանակն ապացուցեց, որ ի զորու է կատարել ցանկացած մարտական առաջադրանք: